Torsdag var der rejsegilde for et nyt stort sundhedshus i Hurup. Sundhedshuset bliver 1700 kvadratmeter stort, og der bliver plads til mellem syv og ni praktiserende læger. Håbet er, at huset vil gøre det mere attraktivt for læger at slå sig ned i det sydlige Thy, hvor der lige nu er lægemangel. Byggeriet begyndte sidste år, og den nye bygning skal stå færdig i september 2013. Det nye sundhedshus er beregnet til at koste 29,5 millioner kroner.

Opsummering:
Et 1700 kvadratmeter stort sundhedshus er på vej - torsdag var der rejsegilde.